CELEX: 32017R1268
Language: lv
Date: 2017-07-11 00:00:00
Title: Komisijas Īstenošanas regula (ES) 2017/1268 (2017. gada 11. jūlijs) par atsevišķu preču klasifikāciju kombinētajā nomenklatūrā

14.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 183/6
            
         KOMISIJAS ĪSTENOŠANAS REGULA (ES) 2017/1268
   (2017. gada 11. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. jūlijā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir smalku baltā vaska lodīšu veidā, kuru diametrs ir aptuveni 1 mm un kuras iegūtas no rafinētas palmu eļļas.
                  Izstrādājums sastāv no:
                  
                              —
                           
                           
                              hidrogenēta cietā palmu stearīna,
                           
                        
                              —
                           
                           
                              nehidrogenēta cietā palmu stearīna,
                           
                        
                              —
                           
                           
                              optiskā balinātāja (aptuveni 0,01 % no svara).
                           
                        Palmu stearīnam, ko iegūst no palmu eļļas, veic vairākpakāpju frakcionēšanu, un cieto stearīnu (cieto frakciju) atdala no mīkstā stearīna. Pēc tam daļai cietā stearīna veic hidrogenēšanas procesu un to sajauc ar cietā stearīna nehidrogenēto daļu un optisko balinātāju. Tad iegūtajam izstrādājumam veic noapaļošanas procesu.
                  Izstrādājumam ir vasku īpašības un to izmanto kā izejvielu sveču ražošanā.
                  Tā pilēšanas temperatūra ir 59,2 ± 0,5 °C un viskozitāte, kas mērīta ar rotācijas viskozimetru, temperatūrā, kas par 10 °C pārsniedz pilēšanas temperatūru, nav lielāka par 10 Pa.s.
                  Izstrādājums iepakots 25 kg maisos.
               
               
                  3404 90 00 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 34. nodaļas 5. piezīmes pirmās daļas a) apakšpunktu un KN kodu 3404  un 3404 90 00  formulējumu.
                  Klasificēšana pozīcijā 1516  nav iespējama, jo izstrādājums ir hidrogenēta cietā stearīna un nehidrogenēta cietā stearīna maisījums. Izstrādājums ir sagatavots tā, ka neatbilst pozīcijai 1516 , un tas nav ne eļļa, ne tauki. Turklāt optiskā balinātāja klātbūtnes dēļ izstrādājums ir izslēdzams no pozīcijas 1516 .
                  Klasificēšana pozīcijā 1517  nav iespējama, jo izstrādājums nav ēdams maisījums vai preparāts, uz ko attiecas pozīcija 1517 .
                  Klasificēšana pozīcijā 1521  nav iespējama, jo izstrādājums sastāv galvenokārt no palmu stearīna, kas ir triglicerīds.
                  Saskaņā ar 34. nodaļas 5. piezīmes pirmās daļas a) apakšpunktu ūdenī šķīstoši vai nešķīstoši organiskie ķīmiski iegūtie izstrādājumi ar vasku īpašībām ietilpst pozīcijā 3404 . Izstrādājums atbilst arī mākslīgā vaska kritērijiem (sk. arī harmonizētās sistēmas skaidrojumus par pozīciju 3404 , A daļu).
                  Tādēļ izstrādājums klasificējams ar KN kodu 3404 90 00  pie citādiem mākslīgiem un gataviem vaskiem.